Na temelju članka 29. st. 5. i 6. Zakona o poljoprivrednom zemljištu (NN broj 20/2018) Općinski načelnik Općine Tompojevci objavljuje:

**J A V N I U V I D**

**u prijedlog Programa raspolaganja poljoprivrednim zemljištem**  
 **u vlasništvu Republike Hrvatske za Općinu Tompojevci**

1. Javni uvid u prijedlog Programa raspolaganja poljoprivrednim zemljištem u vlasništvu Republike Hrvatske za Općinu Tompojevci započinje 28. svibnja 2018. objavom u javnom glasilu (Glas Slavonije) oglasnoj ploči i službenim stranicama Općine Tompojevci ([www.opcina-tompojevci.hr](http://www.opcina-tompojevci.hr)) i traje do 11. lipnja 2018. Prijedlog Programa u tiskanom obliku dostupan je u prostorijama Općine Tompojevci, A.G.Matoša 1, 32238 Tompojevci, radnim danom u vremenu od 09:00 do 12.00 sati.
2. Zainteresirane osobe mogu dati prigovor na prijedlog Programa koji se upisuje u knjigu prigovora uz izloženi Prijedlog Programa, tijekom cijelog razdoblja javnog uvida. Pisani prigovor na prijedlog Programa, mora biti čitko napisan, uz ime i prezime, te adresu podnositelja.

Prigovor se može dostaviti i na e-mail: [opcina-tompojevci@vk.t-com.hr](mailto:opcina-tompojevci@vk.t-com.hr) ili poštom najkasnije do završetka javnog uvida odnosno do 11. lipnja 2018. godine do 12,00 sati.

O prigovorima odlučuje Općinsko vijeće Općine Tompojevci u roku od 30 dana.

**OPĆINSKI NAČELNIK OPĆINE TOMPOJEVCI**

KLASA: 320-02/18-03/15

URBROJ: 2196/07-18-1

Tompojevci, 28. svibnja 2018.

OPĆINSKI NAČELNIK

Zdravko Zvonarić